stanford-oval/wikipedia huggingface dataset:
Oliivimerimetso

| Oliivimerimetso |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  brasilianus
Kaksiosainen nimi
 Phalacrocorax brasilianus  (Gmelin, 1789) 

Katso myös
   Oliivimerimetso Wikispeciesissä   Oliivimerimetso Commonsissa 
Infobox OKVirheellinen NIMI-arvo: 
Oliivimerimetso (Phalacrocorax brasilianus), myös P. olivaceus, on amerikkalainen merimetso. Sen esiintymisalue ulottuu Yhdysvaltain eteläosista ja Luoteis-Meksikosta Keski-Amerikkaan, Kuubaan, Bahamalle ja Etelä-Amerikkaan aina Kap Horniin saakka. Johann Friedrich Gmelin kuvaili lajin holotyypin vuonna 1789.
Never Say Die!

| Never Say Die! Black Sabbath |
| --- | --- | --- |

Studioalbumin tiedot
 Äänitetty : Sounds Interchange, Toronto, Kanada tammikuu-toukokuu 1978
 Julkaistu:  28. syyskuuta 1978    1. lokakuuta 1978
 Formaatti: LP, C-kasetti, CD
 Tuottaja(t): Black Sabbath
 Tyylilaji: hard rock, heavy metal, blues rock, jazz-rock
 Kesto: 45.41
 Levy-yhtiö:  Vertigo Records    Warner Bros. Records
Listasijoitukset
  12. (lokakuu 1978)    33. (10. marraskuuta 1978)    37. (20. lokakuuta 1978)    69. (1978)    90. (16. joulukuuta 1978)
Black Sabbathin muut julkaisut
| Technical Ecstasy 1976 | Never Say Die! 1978 | Heaven and Hell 1980 |
Never Say Die! on brittiläisen heavy metal -yhtye Black Sabbathin syksyllä 1978 julkaistu kahdeksas studioalbumi ja samalla alkuperäiskokoonpanon toistaiseksi viimeinen laulaja Ozzy Osbournen saadessa potkut yhtyeestä vuoden 1979 alkupuoliskolla.
Albumin teko kärsi useista asioista: Osbourne erosi väliaikaisesti albumin suunnitteluvaiheessa ja hänen tilallaan oli Dave Walker. Lisäksi albumin tekoa varjostivat yhtyeen ja varsinkin Osbournen ja kitaristi Tony Iommin rakoilevat henkilökemiat sekä päihdeongelmat. Myös levy-yhtiön ja median kiinnostus oli hiipunut kahden aiemman levyn menestyttyä odotettua heikommin.
Albumi sai edeltäjänsä tapaan kriittisen vastaanoton ja varsinkin Pohjois-Amerikassa sen myynti jäi ilmestymisen aikoihin heikoksi. Britanniassa albumi menestyi paremmin ja sen nimikappale sekä "A Hard Road" saivat myös singlemenestystä. Musiikillisesti albumi oli monisuuntainen sisältäen yhtyeelle tutuksi tullutta raskaampaa puolta, kokeilevampaa materiaalia sekä myös vaikutteita yhtyeen blues- ja jazz-juurista.
Taustaa

Ennen albumin äänityksiä Ozzy Osbourne erosi yhtyeestä, koska hänellä oli monia henkilökohtaisia ongelmia isänsä vakavan sairastumisen ja päihdeongelmiensa takia. Hän oli myös kyllästynyt yhtyeen epävakaaseen managerointi- ja taloustilanteeseen. Yhtye oli tuolloin Rockfield-studioilla Walesissa valmistelemassa uutta materiaalia, ja koska studio oli jo varattu levytyksiä varten, alkoi yhtye etsimään pikaisesti uutta laulajaa.
Hänet korvattiin entisellä Fleetwood Mac ja Savoy Brown –solistilla, blues-tyylisen äänialan omaavalla Dave Walkerilla, jonka kanssa osa Never Say Die!:n kappaleista kirjoitettiin. Yhtye myös esiintyi Walkerin kanssa kerran BBC:n Look Hear –ohjelmassa esittäen laulun, josta tuli myöhemmin "Junior's Eyes" eri sanoilla. Tony Iommi kertoo tilanteesta: "Tunsimme Billin (rumpali Bill Ward) kanssa Dave Walkerin ja otimme häneen yhteyttä. Treenasimme ja teimme muutaman biisin ja esiinnyimme TV:ssäkin, mutta homma ei tuntunut oikealta. Sitten Ozzy otti yhteyttä ja palasi takaisin". Yhtyeen myöhemmän taustajäsenen ja jo tuolloin yhtyeen piirissä mukana olleen Geoff Nichollsin mukaan Walkerin poistumiseen oli myös yksi erityinen syy: "Walkerilla oli vaimonsa mukana studiossa, joten jo siitä tiesin mitä tuleman piti. Black Sabbath on aina ollut 'isojen poikien kerho', oli aina paha virhe tuoda muija studioon!"
Ozzy Osbourne: "Muutin mieleni ja palasin bändiin. Muistaakseni Bill hieroi ensin sopua puhelimessa. Sitten jatkoimme hommia samantien. Välimme eivät kuitenkaan olleet entisellään ja etenkin minun ja Tonyn välille oli revennyt syvä kuilu, emmekä olleet kunnolla enää puheväleissä." Positiivisella puolella yhtyeen talous- ja managerisotkut olivat vihdoinkin selviämässä. Uudeksi manageriksi oli tullut kovaotteisena ja pitkän linjan managerina tunnettu Don Arden ja myös yhtyeen talouspuoli oli osaavissa käsissä.
Osbourne palasi tammikuun 1978 lopulla ja studioon lähtöön oli vain muutama päivä aikaa. Tilannetta hankaloitti, kun Osbourne ei suostunut laulamaan Walkerin kanssa tehtyjä sanoituksia ja vaati lauluihin uudet sanoitukset. Yhtyeen basisti ja pääsanoittaja Geezer Butler muistelee: "Ozzy-kauden lopulla sanoitusten tekeminen oli todella paskamaista. Kirjoitin tekstejä ja annoin ne Ozzylle, ja sitten hän sanoi: 'En minä tuollaista laula', ja minun piti miettiä koko homma uudelleen".
Nauhoitukset

Albumi nauhoitettiin Torontossa Kanadassa Sounds Interchange-studiolla. 1970-luvulla monet isommat englantilais-yhtyeet nauhoittivat albuminsa ulkomailla Britannian kovan verotuksen vuoksi. Lisäksi monet suositut yhtyeet (esim. The Rolling Stones) olivat käyttäneet kyseistä studiota. Osbourne: "Menimme sinne, koska The Rolling Stones oli miksannut siellä jonkin livelevynsä. Se studio oli yksi saatanan paskaläjä".
Studiossa ja Torontossa olosuhteet olivat Iommin mukaan haasteelliset: "Torontossa oli todella kylmä sää. Vuokrasimme elokuvateatterin jossa kirjoitimme ja treenasimme uusia lauluja. Aloitimme aamuisin yhdeksältä ja tila oli todella kylmä eikä lämmitystä juuri ollenkaan, ja iltaisin menimme sitten studioon nauhoittamaan. Tämä työskentely ei sopinut meille. Yleensä kun olimme kirjoittaneet jotain, annoimme sen muhia jonkin aikaa ja kokeilimme eri juttuja, mutta nyt se ei aikataulujen takia ollut mahdollista. Siksi albumista tuli niin sekava. Jotkut biisit ovat hyviä, mutta tekotapa oli väärä. Kaiken lisäksi studio oli surkea. Olin sen itse varannut ja se oli oma mokani. Jotkut isot nimet olivat siellä levyttäneet ja se oli todella kallis, mutta siellä ei saanut kunnon soundeja."
Osbournen mukaan myös yhtyeen keskinäinen ilmapiiri oli studiossa kireähkö: "Homma tökki studiossa. Kun mainitsin suunnittelevani sooloprojektia, Tony kivahti, että jos minulla kerran on biisejä, minun pitäisi antaa ne bändille. Kun sitten yritin tarjota ideoitani, kukaan ei piitannut niistä paskan vertaa." Osbournella oli ollut Sabbath-poissaolonsa aikana kehitteillä parikin sooloprojektia, mutta niistä ei vielä tuolloin tullut mitään. "Levytys kesti aika pitkään", jatkaa Iommi. "Tulimme jotenkin toimeen keskenämme mutta se oli kovaa työtä, paljon kovempaa kuin aiemmin. Ympäristö oli erilainen ja minulla oli myös paineita, koska vuokraamani studio oli todella kallis."
Kansitaide

Albumin kansitaide oli edellisen albumin tapaan Hipgnosis-ryhmän suunnittelema. Etukannen kuvassa on kaksi hävittäjälentäjää koneen edessä. Taustalla näkyvällä taivaalla näkyy lentäjien hahmoja. Sisäpussiin oli painettu lentäjänmaskin kaavakuvat sekä tekijäluettelo. Alun perin kansikuvana piti olla myöhemmin Rainbow-yhtyeen Difficult to Cure -albumin kanteen tullut kuva kirurgeista, mutta bändi ei hyväksynyt sitä.
Julkaisu

Never Say Die! -albumi julkaistiin Yhdysvalloissa 28. syyskuuta 1978 ja Euroopassa 1. lokakuuta. Kriitikoille Never Say Die! oli edeltäjänsä Technical Ecstasyn tavoin laimea pettymys, ja jotkut alkoivat jo ennustaa yhtyeen hajoamista.
Yhdysvalloissa Never Say Die!:n menestys myös levymarkkinoilla oli heikkoa; albumi nousi Billboardin listalla sijalle 69. ja siitä tuli siellä kultalevy vasta vuonna 1997. Median ja levy-yhtiö Warner Brosin kiinnostus yhtyeeseen oli hiipumassa kahden aiemmankin albumin menestyttyä heikosti Pohjois-Amerikassa. Geezer Butler muistelee albumin Yhdysvaltain julkaisua: "Never Say Die!n ilmestyttyä meille pidettiin juhlat. Kukaan ei tuntenut meitä eikä meitä meinattu päästää sisään tapahtumaan. Siellä soitettiin Bob Marleya, koska Sabbathista ei pidetty!" "Never Say Die!-albumi oli Jenkeissä yhtyeen uran pahin mahalasku", totesi myös Osbourne myöhemmin.
Yhtyeen kotimaassa Britanniassa menestys oli verrattain hieman parempaa, vaikkakin myynti jäi yhtyeen kulta-ajoista. Brittien musiikkimaailmassa punk rock oli tuolloin muuttumassa uudeksi aalloksi ja myös nousussa olevat uudet heavy-yhtyeet kuten Judas Priest, AC/DC ja Thin Lizzy palauttivat osaltaan heavy-musiikkia valtavirtaan. Albumi nousi Britannian listalla parhaimmillaan sijalle 12. ja singlenä julkaistu nimikappale "Never Say Die" vauhditti levymyyntiä. Se nousi Britannian singlelistan sijalle 21 ja toinenkin singlejulkaisu "A Hard Road" ylsi sijalle 33. Singlet olivat ensimmäiset "viralliset" singlejulkaisut yhtyeeltä sitten "Paranoid"-kappaleen vuonna 1970, ja yhtye esiintyi vuonna 1978 kahteen otteeseen suositussa Top of the Pops-ohjelmassa esittäen "Never Say Die"n. Myös "A Hard Road"-kappaleesta tehtiin promovideo, joka kuvattiin yhtyeen soundcheckissä Hammersmith Odeonilla.
Osbourne promotoi vuonna 1978 albumia seuraavasti: "Never Say Die! on yhdistelmä siitä kaikesta mitä olemme käyneet läpi kuluneen kymmenen vuoden aikana. Se on hyvin vaihteleva albumi. Mehän aloitimme soittamalla bluesklubeissa, koska brittiläinen blues – John Mayall ja varhainen Fleetwood Mac – oli siihen aikaan kovaa kamaa. Teimme noita kahdentoista tahdin juttuja ja alkuaikojen Ten Years Afterin tyyppistä kamaa. Näin ollen levyllä on jotain tuolta ajalta. Lisäksi on sitten heavya ja tavallista rockia. Levy ei ole alusta loppuun pelkkää nuijalla päähän hutkimista."
Albumin nykyinen arvostus

Osbourne oli suorasukainen albumista kertoessaan 2000-luvulla: "Never Say Die! tuli maksamaan meille puoli miljoonaa vitun dollaria, ja se lätty on hirveintä koskaan tekemääni kuraa. Albumi hävettää minua vieläkin." Albumin kappaleita ei ole soitettu yhtyeen konserteissa sitten vuoden 1978 kiertueen, tosin Osbourne versioi nimikappaleen vuoden 1982 Speak of the Devil-albumilleen.
Nykyajan kriitikot ovat myös montaa mieltä albumista. Allmusic.com-sivuston arvostelija sanoo albumin olevan "epätoivoinen yritys muuttaa musiikillista suuntausta, kun se oli jo liian myöhäistä", ja Sputnik Music-sivuston kriitikko kirjoittaa yhtyeen muuttuneen 1970-luvun lopulla "keskitason rock-bändiksi joka kirjoittaa väsyneen kuuloista materiaalia".. Ultimate Guitar-sivuston arvostelija on oikeilla jäljillä sanoessaan "epätasaisen materiaalin heijastuvan yhtyeen keskinäisistä riidoista ja päihdeongelmista".
Metal Observer-sivuston kriitikko puolestaan kirjoittaa että "Sabbath kokeili uusia juttuja albumilla ja suurimmaksi osaksi ne toimivat", ja Rolling Stone-lehden albumiopas sanoo albumin olevan "ei mikään huippu, mutta parempi kuin monet muistavat".
Tony Iommi muistelee albumin aikoja vaikeina: "Albumi oli tuomittu alusta loppuun. Ozzy lähti, Walker tuli jne. Sitä tehtiin päivä kerrallaan joten siinä ei ollut mitään selkeää kaavaa. Laulut eivät liittyneet mitenkään toisiinsa, se oli niin sekava. Yleisö oli varmasti myös ihmeissään. Tuotimme sen myös itse, vaikka ulkopuolinen tuottaja olisi jälkikäteen ollut parempi vaihtoehto". Myös rumpali Bill Ward oli samaa mieltä: "Ne eivät olleet mukavia aikoja. Itse olin turta alkoholin takia tuolloin. Sitten Ozzy lähti ja Dave Walker tuli tilalle. Eihän se toiminut, ja minä jouduin sen Davelle kertomaan, vaikka pidin hänestä kovasti. Kaikki tuntui taas normaalilta kun Ozzy palasi, vaikka olinkin 'hautautunut pulloon'. Ja niin teimme albumin ja kiertueen. Se oli kaiken kaikkiaan surullista."
Kappaleet

Kaikki sanat Geezer Butler, ellei toisin mainita, kaikki sävellykset Black Sabbath.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Never Say Die | 3.50 |  |  |  |  |  |  |  |
| 2. | Johnny Blade | 6.28 |  |  |  |  |  |  |  |
| 3. | Junior's Eyes | 6.42 |  |  |  |  |  |  |  |
| 4. | A Hard Road | 6.04 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 5. | Shock Wave | 5.15 |  |  |  |  |  |  |  |
| 6. | Air Dance | 5.17 |  |  |  |  |  |  |  |
| 7. | Over to You | 5.22 |  |  |  |  |  |  |  |
| 8. | Breakout (instrumentaali)  | 2.35 |  |  |  |  |  |  |  |
| 9. | Swinging the Chain (sanat: Ward)  | 4.06 |  |  |  |  |  |  |  |
Kokoonpano

Ozzy Osbourne – laulu
Tony Iommi – kitara
Geezer Butler – basso
Bill Ward – rummut, laulu kappaleessa "Swinging the Chain"
Don Airey – kosketinsoittimet
John Elstar – huuliharppu
Will Malone – puhallinsovitukset
Kokoonpano > Tuotanto

Black Sabbath – tuottaja
Dave Harris – nauhoitus
Spock Wall – assistentti
Hipgnosis – kansitaide
Nauhoitettu Sounds Interchange Studioilla, Torontossa
Arvostelut

| --- | --- |
 Rolling Stone Album Guide  linkki (Arkistoitu – Internet Archive)  Progarchives  linkki  Sputnik Music    Blender  linkki  Allmusic  linkki :  Korroosio  linkki[vanhentunut linkki]  Metal Observer (8/10)   Ultimate Guitar (8/10)   Mark Prindle (7/10) linkki
Julkaisuhistoria

1978: Vertigo 9102 751 (UK, LP)
1978: Vertigo 9124 101 (EU, LP)
1978: Warner Bros. BSK 3186 (US, LP)
1983: Vertigo PRICE 9 (UK, LP)
1988: Warner Bros 3186-2 (US, CD)
198?: Vertigo 830 789-2 (UK/EU, CD)
1996: Essential/Castle ESMCD329 (UK, CD, remasteroitu)
2004: Sanctuary SMRCD038 (UK, CD, remasteroitu)
2004: Warner/Rhino R2 72923-H (US, CD, osana Black Box-kokoelmaa)
2009: Universal/Sanctuary 2716533 (EU, CD, remasteroitu)
Aiheesta muualla

Never Say Die! Discogsissa. (englanniksi)
Albumi Never Say Die! Encyclopaedia Metallum -sivustolla (englanniksi)
Olavi Koskela

Olavi August Koskela (28. maaliskuuta 1912 Seinäjoki – 26. huhtikuuta 2001 Helsinki) oli suomalainen kapellimestari, säveltäjä, sovittaja, trumpetisti ja soitonopettaja.
Koskela soitti Helsingissä Rainbow-orkesterissa ja hän oli myös Dallapé-orkesterin soolotrumpetistina. Vuonna 1951 hän perusti Olavi Koskelan orkesterin. Tämä tanssiorkesteri esitti 1950-luvulla Glenn Miller-tyylistä swingiä muun muassa Linnanmäellä, Hämäläisten talolla, Ostrobotnialla ja Vanhalla ylioppilastalolla. Orkesteri oli koossa aina vuoteen 1964 saakka.
Koskela oli Radion sinfoniaorkesterin ja Radion viihdeorkesterin trumpetistina 1952–1972 ja hän jäi eläkkeelle 1972. Koskela johti Helsingin työväenyhdistyksen puhallinorkesteria 1969–1979 sekä useiden vuosien ajan Helsingin NMKY:n Big Bandiä, Helsingin liikennelaitoksen soittokuntaa ja Postin sinfoniaorkesteria. Hän oli Suomen Trumpettikillan ensimmäisiä kunniajäseniä.
Olavi Koskela sai director musices-arvonimen 1987. Hänet on haudattu Malmin hautausmaalle Helsinkiin.
Kirjallisuutta

Olavi Koskela: Trumpettitunneilla - Trumpetlessons with Olavi Koskela. Ari Heinonen, Lahti 2008  ISMN 979-0-55001-167-0
Ove Guldberg

| Ove Guldberg> Tanskan ulkoministeri |
| --- | --- |
 Poul Hartlingin hallitus 19. joulukuuta 1973 – 13. helmikuuta 1975  
Edeltäjä:  K. B. Andersen
Seuraaja:  K. B. Andersen
Tanskan julkisten töiden ministeri (liikenneministeri)
 Hilmar Baunsgaardin hallitus 2. helmikuuta 1968 – 11. lokakuuta 1971  
Edeltäjä:  Svend Horn
Seuraaja:  Jens Kampmann
Kansankäräjäedustaja
 1964–1977  
Euroopan parlamentin jäsen
 1973–1977  
Henkilötiedot
Syntynyt: 2. joulukuuta 1918 Nysted, Tanska
Kuollut: 28. helmikuuta 2008 (89 vuotta)
Tiedot
Puolue:  Venstre
Koulutus:  Kööpenhaminan yliopisto
Ove Guldberg (2. joulukuuta 1918 Nysted – 28. helmikuuta 2008) oli tanskalainen Venstren poliitikko. Hän istui kansankäräjillä vuosina 1964–1977 ja toimi Tanskan liikenneministerinä 1968–1971 sekä ulkoministerinä 1973–1975. Vuosina 1973–1977 hän oli Euroopan parlamentin jäsen.
Aiheesta muualla

Ove Guldberg Tanskan kansankäräjien verkkosivuilla (tanskaksi)
Olavi Korhonen

| Olavi Korhonen> Henkilötiedot |
| --- | --- |
Syntynyt: 8. toukokuuta 1938 (ikä 86)
Kansalaisuus:  ruotsalainen
Ammatti:  saamen kielen tutkija, emeritusprofessori
Koulutus ja ura
Instituutti:  Uumajan yliopisto
Olavi Korhonen (s. 8. toukokuuta 1938) on ruotsalainen pappi, saamen kielen tutkija ja Uumajan yliopiston emeritusprofessori. Taustaltaan hän on vuonna 1941 Suomen Turusta Ruotsiin muuttanut sotalapsi.
Korhonen kävi lukion Uppsalassa ja kirjoitti ylioppilaaksi klassiselta linjalta (Fjellstedtska skolan i Uppsala) vuonna 1959. Uppsalan yliopistossa hän opiskeli teologiaa, pohjoismaista ja vertailevaa kansatiedettä sekä suomalais-ugrilaisia kieliä. Saamesta ja suomesta tuli hänen kieliopintojensa pääaineet. Hän valmistui teologian kandidaatiksi 1964 ja filosofian kandidaatiksi 1966.
Korhonen on laatinut useita teoksia saamen kielestä ja kielellä. Hänen merkittäviä itsenäisiä teoksiaan ovat pohjoissaamen sanakirja (1973) ja luulajansaamen sanakirja (1979). Hän toimi saamen kielineuvoston perustamisen jälkeen sen puheenjohtajana vuosina 1971–1974.
Korhonen nimitettiin Uumajan yliopiston saamelaisuuden professoriksi vuonna 1983. Tässä tehtävässä hän seurasi Nils Erik Hansegårdia, joka oli toiminut professorina vuosina 1975–1979. Korhosen jälkeen professuurin sai vuodesta 2003 lähtien Mikael Svonni.
2000-luvulla Korhonen on osallistunut muun muassa uudemman luulajansaamen sanakirjan (luulajansaami–ruotsi), luulajansaamenkielisen Vanhan ja Uuden testamentin sekä Saamelaiskulttuurin ensyklopedian laatimiseen.
Aiheesta muualla

Past pricewinners (Royal Gustavus Adolphus Academy prizes and awards in the area of Swedish folk culture, 2017) (englanniksi) (gustavadolfsakademien.se)
Ove Hove

| Ove Hove> Tanskan asuntoministeri |
| --- | --- |
 Anker Jørgensenin II hallitus 26. helmikuuta 1977 – 30. elokuuta 1978  
Edeltäjä:  Svend Jakobsen
Seuraaja:  Erling Olsen
Henkilötiedot
Syntynyt: 17. toukokuuta 1914 Skive, Tanska
Kuollut: 21. lokakuuta 1993 (79 vuotta)
Tiedot
Puolue:  Sosiaalidemokraatit
Ove Hove (17. toukokuuta 1914 Skive – 21. lokakuuta 1993) oli tanskalainen sosiaalidemokraattinen poliitikko. Hän toimi Tanskan asuntoministerinä 1977–1978.
Aiheesta muualla

Ove Hove Tanskan kansankäräjien verkkosivuilla (tanskaksi)
Oh Lord! When? How?

| Oh Lord! When? How? The Hives |
| --- | --- | --- |

EP-levyn tiedot
 Äänitetty : 1996
 Julkaistu: 1. kesäkuuta 1996
 Tyylilaji: garage punk
 Kesto: 11.56
 Levy-yhtiö: Sidekicks Records
The Hivesin muut julkaisut
| Sounds Like Sushi (EP/demo) 1994 | Oh Lord! When? How? 1996 | Barely Legal 1997 |
Oh Lord! When? How? on The Hivesin ensimmäinen virallinen julkaisu. Julkaisun muoto on EP ja se julkaistiin 1. kesäkuuta 1996. Seuraavana vuonna The Hives julkaisi albumin Barely Legal.
Kappaleet

You Think Your So Darn Special
Cellblock
Some People Know All Too Well How Bad Liquorice, Or Any Candy For That Matter, Can Taste When   Having Laid Out In The Sun Too Long-And I Think I Just Ate Too Much
How Will I Cope With That?
Bearded Lady
Let Me Go
Kokoonpano

Per Almqvist – laulu
Niklas Almqvist – kitara
Mikael Karlsson – kitara
Mattias Bernvall – basso
Christian Grahn – rummut
Oh My Venus

| Oh My Venus> 오 마이 비너스 |
| --- | --- |
Tyyli:  draama
Kestoaika:  60 min
Pääosissa:   So Ji-sub  Shin Min-a 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  16. marraskuuta 2015 – 5. tammikuuta 2016
Jaksoja:  16
Tuotanto
Tuotantoyhtiö(t):   Mong-jak-so Company  ONDA Entertainment  KBS Media 
Aiheesta muualla
Virallinen sivusto
IMDb
Oh My Venus (hangul: 오 마이 비너스; uudistettu latinisaatio: O Mai Bineoseu) on televisioyhtiö KBS2:n esittämä eteläkorealainen draamasarja. Sen päärooleissa ovat So Ji-sub ja Kim Shin Min-ah.
Näyttelijät

| 0 | 1 | 2 |
| --- | --- | --- |
|  So Ji-sub  | … |  Kim Young-ho/John Kim   |
|  Shin Min-a  | … |  Kang Joo-eun   |
Aiheesta muualla

Viralliset kotisivut
Paolo Mietto

Paolo Mietto (26. toukokuuta 1934 Padova – 25. toukokuuta 2020) oli italialaissyntyinen, Ecuadorissa uransa luonut roomalaiskatolinen piispa. Hänet vihittiin Pyhän Joosefin kongregaation papiksi 30. maaliskuuta 1963 ja nimitettiin Napon apostoliseksi koadjuuttorivikaariksi sekä Muzuca in Byzacenan titulaaripiispaksi 1. heinäkuuta 1994. Piispaksi vihkiminen seurasi 22. lokakuuta. Pääkonsekraattorina toimi Jozef Tomko, jota avustivat Francisco Javier Errázuriz Ossa ja Julio Parise Loro.
2. elokuuta 1996 Miettosta tuli Napon apostolinen vikaari. Hän jäi eläkkeelle 11. kesäkuuta 2010, mutta sai vielä 10. helmikuuta 2012 nimityksen apostoliseksi hallitsijaksi San Miguel de Sucumbíosin apostoliseen vikariaattiin.
Odysseus

Christian Gottlob Heyne: Odysseus ja Eurykleia.  piirros.
Odysseus (m.kreik. Ὀδυσσεύς Λαερτιάδης, Odysseús Laërtiádēs) oli kreikkalainen tarusankari ja  Ithakan saaren myyttinen kuningas, Laerteen ja Antikleian poika. Hänen kerrotaan olleen jumalatar Pallas Athenen suosiossa. Hän oli tunnettu älystään ja neuvokkuudestaan, mistä hän ansaitsi epiteetin "viekas Odysseus". Odysseuksen henkilöhahmo esiintyy sekä Homeroksen nimiin pannussa Iliaassa että Odysseiassa.
Ithakalta on löydetty mykeneläisaikainen palatsi, jota kutsutaan yleisesti Odysseuksen palatsiksi.
Troijan sota

Odysseus osallistui Troijan sotaan kreikkalaisten joukoissa. Häntä pidettiin kreikkalaisista ovelimpana, ja juuri Odysseus keksikin Troijan hevosen, jonka avulla kreikkalaiset lopulta valloittivat Troijan.
Aiheesta muualla

Kuvia tai muita tiedostoja aiheesta Odysseus Wikimedia Commonsissa
Odysseuksen kotisaari Ithaka ja lähisaaret.
Orange Music Electronic Company

| Orange Music Electronic Company Ltd>  |
| --- | --- |

Perustettu:  1968
Perustaja:  Clifford Cooper
Toiminta-alue:  Maailmanlaajuinen
Toimiala:  elektroniikkateollisuus
Tuotteet:  Äänivahvistimet
Kotisivu:  orangeamps.com
Infobox OKVirheellinen NIMI-arvo: 
Orange Music Electronic Company on englantilainen, vuonna 1968 perustettu kitara- ja muita instrumenttivahvistimia sekä PA-laitteistoa valmistava yritys.
Sen tuotteet tunnetaan ehkä parhaiden niiden yleensä kirkkaan oranssista väristä.
50 watin Tiny Terror -päätevahvistin Orangen PPC112-kaiutinkaapin päällä.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu
Nõmme järv (Kurtna)

| Nõmme järv |
| --- | --- |
 Nõmmejärvi Kurtnassa
Valtiot:  Viro
Maakunnat:  Itä-Virumaa
Kunnat:  Alutagusen kunta
Koordinaatit:  59°14′35″N, 27°32′46″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Mustajõen valuma-alue
Laskujoki:  Raudi kanal
Järvinumero:  vee2027400
Mittaustietoja
Pinnankorkeus:  47,5  m 
Rantaviiva:  1,626 km
Pinta-ala:  12,9  ha 
Keskisyvyys:  3,1 m
Suurin syvyys:  7,5 m
Valuma-alue:  20,6 km²
 fiNõmme järv 
Nõmme järv (myös Kurtna Nõmmejärv, Nõmmjärv) on Virossa Itä-Virumaalla Alutagusen kunnassa Konsun kylässä sijaitseva järvi. Järvi sijaitsee Kurtnan järvialueella, joka muodostuu osittain Mustajõen valuma-alueella olevasta 42 järvestä ja niiden ympäristöstä.
Maantietoa

Järven pinta-ala on 13 hehtaaria ja se on 700 metriä pitkä ja 350 metriä leveä.  
Sen laskujokena toimii Raudi kanal (Raudi jõgi), joka on kaivettu yhdysoja Särgjärven ja Ahvenjärven kautta Konsun järveen. Kanava alkaa 13 kilometrin päässä öljyliuskekaivokselta . Myös  tulee laskuoja, joka viimeinen oja ketjussa Suurjärv, Niinisaare järv ja Mustjärv. Järven valuma-alueen laajuus on 20,6 neliökilometriä.
Järvi on luodattu ja sen keskisyvyys on 3,1 metriä ja suurin syvyys 7,5 metriä. Järven laskennalliseksi tilavuudeksi voidaan määrittää 0,00039 kuutiokilometriä eli 0,39 miljoonaa kuutiometriä .
Järven rantaviivan pituus on 1,6 kilometriä ja sen rannat ovat pääasiassa metsää. Konsun kylä sijaitsee Räätsman järven rannalla 300 metrin päässä Nõmmen järvestä.